তিনতলা বাড়ির ছাদ থেকে পড়ে মৃত্যু হল এক তরুণীর। ঘটনাটি ঘটেছে নিউ আলিপুরের সাহাপুর কলোনিতে। এই প্রসঙ্গে প্রত্যক্ষদর্শীরা জানিয়েছেন যে, আজ দুপুর নাগাদ আচমকা একটি শব্দ শোনা যায়। এলাকার মানুষ ছুটে এসে দেখেন ওই তরুণীর দেহ পড়ে রয়েছে বাড়ির সামনের রাস্তায়। ঘটনাস্থলেই তাঁর মৃত্যু হয়।
 ওয়েব ডেস্ক: তিনতলা বাড়ির ছাদ থেকে পড়ে মৃত্যু হল এক তরুণীর। ঘটনাটি ঘটেছে নিউ আলিপুরের সাহাপুর কলোনিতে। এই প্রসঙ্গে প্রত্যক্ষদর্শীরা জানিয়েছেন যে, আজ দুপুর নাগাদ আচমকা একটি শব্দ শোনা যায়। এলাকার মানুষ ছুটে এসে দেখেন ওই তরুণীর দেহ পড়ে রয়েছে বাড়ির সামনের রাস্তায়। ঘটনাস্থলেই তাঁর মৃত্যু হয়। স্থানীয় বাসিন্দারা জানিয়েছেন, প্রায় এক বছর ধরে ওই বাড়ির তিনতলার ফ্ল্যাটে স্বামীর সঙ্গে থাকতেন ওই মহিলা। তবে তিনি নিজেই ঝাঁপ দিয়েছেন, নাকি কেউ তাঁকে ঠেলে ফেলে দিয়েছে, তা এখনও স্পষ্ট নয়। পুলিস মহিলার স্বামীকে জিজ্ঞাসাবাদের জন্য আটক করেছে।